Respublika byudjyet tashkilotlariga 2018 yil uchun ko‘mir yetkazib berish rejasi 100 foizga bajarildi. Bu haqda «O‘zbekiston temir yo‘llari» AJ matbuot xizmati ma’lum qildi. Ma’lumotga ko‘ra, hududlarga jami 100 ming tonna ko‘mir yetkazib berilgan. Eng ko‘p ko‘mir Namangan (19794 tonna), Farg‘ona (17751 tonna) va Andijon (15509 tonna) viloyatlariga, eng oz miqdordagi ko‘mir esa Sirdaryo viloyatiga (1974 tonna) yetkazilgan. Davlat statistika qo‘mitasining ma’lumot berishicha, O‘zbekistonda 2018 yil yanvar-noyabr oylarida 3751,3 ming tonna ko‘mir qazib olingan bo‘lib, 2017 yilning shu davridagi ko‘rsatkichga nisbatan 1,4 foizga oshgan.